9,3.2000 De Europæiske Fællesskabers Tidende L 62/1 (Retsakter hvis offentliggørelse er obligatorisk) RÅDETS FORORDNING (EF) Nr. 501/2000 af 14. februar 2000 om forvaltning af ordningen med dobbeltkontrol uden kvantitative lofter i forbindelse med udførsel af visse stålprodukter omfattet af EF- og EKSF-traktaterne fra Ukraine til Det Europæiske Fællesskab for perioden 1. januar 2000 til 31. december 2001 (forlængelse af ordningen med dobbeltkontrol) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133, under henvisning til forslag fra Kommissionen, og ud fra følgende betragtninger: (1) — Partnerskabs- og samarbejdsaftalen mellem De Europæ- iske Fællesskaber og deres medlemsstater og Ukraine (?) trådte i kraft den 1. marts 1998. (2) — Parterne har ved en brevveksling (?) vedtaget at forlænge ordningen med dobbeltkontrol uden kvantitative lofter for udførsel af visse stålprodukter omfattet af EF- og EKSF-traktaterne fra Ukraine til Det Europæiske Fælles- skab for perioden 1. januar 2000 til 31. december 2001. (3) — Det er derfor nødvendigt at forlænge EF-gennemførelses- bestemmelserne, der er fastsat ved Rådets forordning (EF) nr. 1526/97 af 26. juni 1997 om forvaltning af ordningen med dobbeltkontrol uden kvantitative lofter i forbindelse med udførsel af visse stålprodukter omfattet af EF- og EKSF-traktaterne fra Ukraine til Det Europæiske Fællesskab () — UDSTEDT FØLGENDE FORORDNING: Artikel 1 Forordning (EF) nr. 1526/97 anvendes fortsat i perioden 1. januar 2000 til 31. december 2001 i overensstemmelse med bestemmelserne i Rådets afgørelse 2000/202/EF om indgåelse af aftalen i form af brevveksling mellem Fællesskabet og Ukraine om forlængelse af ordningen med dobbeltkontrol uden kvantitative lofter i forbindelse med udførsel af visse stålpro- dukter omfattet af EF- og EKSF-traktaterne fra Ukraine til Det Europæiske Fællesskab for perioden 1. januar 2000 til 31. december 2001. Artikel 2 Forordning (EF) nr. 1526/97 ændres derfor således: a) I artikel 1, stk. 1 og 2, ændres »31. december 199% til »31. december 2001«. b) Bilaget affattes som anført i bilaget til nærværende forord- ning. Artikel 3 Denne forordning træder i kraft på dagen for offentliggørelsen i De Europæiske Fællesskabers Tidende. Den anvendes fra den 1. januar 2000. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 14. februar 2000. () EFT L 49 af 19.2.1998, s. 3. (?) Se side 25 i denne Tidende. () EFT L 210 af 4.8.1997, s. 1. På Rådets vegne J. GAMA Formand